Fid-19 ta' Novembru 2018, il-Kunsill adotta strateġija ġdida tal-UE kontra l-armi tan-nar, l-armi ħfief u ta' kalibru żgħir illeċiti (SALW) u l-munizzjon tagħhom "Aktar sigurtà fuq l-armi biex nipproteġu liċ-ċittadini". L-SALW ikomplu jikkontribwixxu għall-instabbiltà u l-vjolenza fl-UE, fil-viċinat immedjat tagħha, u fil-bqija tad-dinja. L-armi żgħar illeċiti qegħdin iwaslu għall-vjolenza bl-armi u l-kriminalità organizzata, għat-terroriżmu globali u l-konflitti, u b'hekk qed ixekklu l-iżvilupp sostenibbli u l-isforzi tal-ġestjoni ta' kriżijiet. Dawn jiddistabilizzaw reġjuni sħaħ, l-istati u s-soċjetajiet tagħhom, u jżidu l-impatt tal=attakki terroristiċi. Għalhekk il-Kunsill huwa impenjat li jipprevjeni u jrażżan il-kummerċ illeċitu tal-SALW u l-munizzjon tagħhom u qed jippromwovi l-obbligu u r-responsabbiltà fir-rigward tal-kummerċ legali tagħhom. L-istrateġija l-ġdida tal-UE tissostitwixxi l-istrateġija adottata fl-2005. L-istrateġija l-ġdida tqis il-kuntest ta' sigurtà li evolviet, inkluż it-theddid tat-terroriżmu ġewwa l-UE u l-iżviluppi fid-disinn u t-teknoloġija tal-SALW li affettwaw il-kapaċità tal-gvernijiet li jindirizzaw it-theddid. Hija tqis ukoll il-prinċipji ta' gwida tal-Istrateġija Globali tal-UE tal-2016. Aqra hawn it-test sħiħ tal-konklużjonijiet u l-istrateġija Komunikazzjoni Konġunta: Elementi lejn strateġija tal-UE kontra l-armi tan-nar, l-armi ħfief u ta' kalibru żgħir illeċiti u l-munizzjoni tagħhom "Aktar sigurtà fuq l-armi biex nipproteġu liċ-ċittadini", 13 ta' Ġunju 2018 Ara l-paġna tal-laqgħa